Bólusetja á um 400 framlínustarfsmenn á einni klukkustund í Laugardalshöll í dag. Það tæki margfalt lengri tíma á Suðurlandsbraut. Heilbrigðisráðherra segir að Pfizer-viðræðurnar hafi verið óformlegar, milli vísindamanna, og hún hafi stillt væntingum í hóf.
Bólusetningarmiðstöð verður tekin í notkun í nýju Laugardalshöllinni í dag. Þar fær fólk sprautu og færir sig svo yfir á biðsvæði til að jafna sig í um korter. Á Suðurlandsbraut var ekkert biðsvæði, sem tafði fyrir. Þar var hægt að taka á móti um 100 til 200 manns á klukkutíma.
Ragnheiður Ósk Erlendsdóttir, framkvæmdastjóri hjúkrunar hjá heilsugæslu höfuðborgarsvæðisins, vonast til að geta tekið á móti mun fleirum í Laugardalshölli. Í dag fá sjúkraflutningamenn og lögreglumenn seinni sprautu Moderna.
við ætlum að prófa þarna 400 á einum klukkutíma. Þetta er betra upp á allt skipulag hjá okkur, að geta gert þetta svolítið hratt. við erum líka að fá stærri skammta núna og fleiri tegundir af bóluefnum.
Sóttvarnalæknir og forstjóri Íslenskrar erfðagreiningar sögðu eftir fund með bóluefnisframleiðandanum Pfizer í gær að ólíklegt væri að samningar næðust um bóluefnisrannsókn hér á landi. Smit í samfélaginu væru of fá og ólíklegt að slík rannsókn myndi bera árangru.
Svandís Svavarsdóttri heilbrigðisráðherra sagði á Morgunvaktinni á Rás 1 að hún hefði verið viðbúin því að það gæti brugðið til beggja vona í Pfizer-viðræðunum.
Staðreyndin var sú að þetta var aldrei komið lengra heldur en að vera óformlegar samræður milli vísindafólks í raun og veru og var hugsað fyrst og fremst sem akademískt rannsóknarverkefni og það voru aldrei komnir neinir pappírar inn í málið. Þannig að spennan í umræðunni var orðin mjög mikil í gær og í fyrradag og í nokkra daga. Þannig að ég var nú ekki alveg eins hátt uppi eins og flestir í gær
Bjarnheiður Hallsdóttir, formaður Samtaka ferðaþjónustunnar, segir að niðurstaðan hafi verið vonbrigði, samningur hefði óneitanlega verið góður fyrir eindurreisn greinarinnar.
Þetta er búið að vera rússibanareið og erfið tímabil fyrir þá sem starfa í þessari grein. við erum farin að horfa til þess að þurfi að framlengja ýmsar aðgerðir sem stjórnvöld hafa komið á, t.d. frest um greiðsluskjólsúrræði, sömuleiðis hlutabótaleiðin sem þyrfti að framlengja ef þetta dregst á langinn.
400 lögreglumenn og sjúkraflutningamenn verða bólusettir í nýrri bólusetningarmiðstöð í Laugardalshöll í dag. Heilbrigðisráðherra segir að Pfizer-viðræðurnar hafi verið óformlegar.